62018TJ0100_INF
Rozsudok Všeobecného súdu (druhá komora) z 19. decembra 2019 –Wehrheim/ECB
(vec T‑100/18)
„Verejná služba – Zamestnanci ECB – Odmeňovanie – Príspevok na expatriáciu – Zrušenie – Zodpovednosť – Majetková a nemajetková ujma – Nesprávny služobný postup“
1.
Súdne konanie – Opatrenia na zabezpečenie priebehu konania – Písomné otázky položené účastníkom konania – Dokument predložený na pojednávaní v odpovedi na písomné otázky – Prípustnosť
(pozri body 23, 24)
2.
Žaloby úradníkov – Žaloba o náhradu škody – Návrh na zrušenie rozhodnutia, prijatého v konaní pred podaním žaloby, ktorým bola zamietnutá žiadosť o náhradu škody – Návrh, ktorý nemá samostatnú povahu vo vzťahu k návrhom na náhradu škody
(Služobný poriadok úradníkov, články 90 a 91)
(pozri body 25, 26)
3.
Žaloby úradníkov – Zamestnanci Európskej centrálnej banky – Žaloba o náhradu škody – Predchádzajúca administratívna sťažnosť – Zhoda medzi sťažnosťou a žalobou – Zhoda predmetu a dôvodu – Extenzívny výklad pojmov predmet a dôvod – Prípustnosť
(Pravidlá pre zamestnancov Európskej centrálnej banky, články 8.1 a 8.2)
(pozri body 27 – 29, 35 – 52)
4.
Žaloby úradníkov – Žaloba o náhradu škody – Dôvody – Protiprávnosť rozhodnutia administratívy, ktoré nebolo napadnuté v lehotách – Neprípustnosť
(Služobný poriadok úradníkov, články 90 a 91)
(pozri body 53 – 55)
5.
Žaloby úradníkov – Zamestnanci Európskej centrálnej banky – Žaloba o náhradu škody – Žaloba o náhradu škody, podaná pri absencii konania pred podaním žaloby – Neprípustnosť
(Pravidlá pre zamestnancov Európskej centrálnej banky, článok 8.1)
(pozri body 58 – 62, 64)
6.
Žaloby úradníkov – Zamestnanci Európskej centrálnej banky – Žaloba o náhradu škody – Predchádzajúca administratívna sťažnosť – Zhoda medzi sťažnosťou a žalobou – Zhoda predmetu a dôvodu – Zmena právneho základu námietky – Podmienka nepostačujúca na prijatie záveru o novosti dôvodu žaloby
(Pravidlá pre zamestnancov Európskej centrálnej banky, článok 8.1)
(pozri body 75 – 82)
7.
Úradníci – Zamestnanci Európskej centrálnej banky – Povinnosť starostlivosti prislúchajúca administratíve – Zásada riadnej správy vecí verejných – Rozsah
(Služobný poriadok úradníkov, článok 24)
(pozri bod 86)
8.
Úradníci – Mimozmluvná zodpovednosť inštitúcií – Podmienky – Protiprávnosť – Pojem – Nesprávne informovanie zo strany administratívy pred prijatím zmluvného zamestnanca do zamestnania o jeho oprávnenosti na príspevok na expatriáciu – Nesprávny služobný postup – Porušenie zásady riadnej správy vecí verejných – Zahrnutie
(článok 340 druhý odsek ZFEÚ)
(pozri body 89 – 101)
Predmet
Návrh podaný na základe článku 270 ZFEÚ a článku 50a štatútu Súdneho dvora Európskej únie na náhradu majetkovej a nemajetkovej ujmy, ktorá bola žalobkyni údajne spôsobená v dôsledku pochybenia, ktorého sa dopustila ECB pri určovaní finančných nárokov v okamihu jej nástupu do zamestnania, ktoré viedlo k priznaniu príspevku na expatriáciu za prácu v zahraničí, ktorý bol následne zrušený
Výrok
1.
Európska centrálna banka (ECB) je povinná zaplatiť Christine Wehrheimovej sumu 1000 eur z titulu náhrady nemajetkovej ujmy, navýšenú o úroky odo dňa vyhlásenia tohto rozsudku v sadzbe stanovenej ECB pre jej hlavné operácie refinancovania, zvýšenej o 3,5 percentného bodu, a to až do dňa zaplatenia čiastky 1000 eur zo strany ECB.
2.
V zostávajúcej časti sa žaloba zamieta.
3.
Christine Wehrheim a ECB znášajú vlastné trovy konania.